सबसे पहले राष्ट्रपति ने दोनों सदनों के संयुक्त सत्र को संबोधित किया। उन्होंने नरेंद्र मोदी सरकार की उपलब्धियां गिनाईं और कहा कि सरकार का लक्ष्य सबका साथ, सबका विकास है। राष्ट्रपति ने बताया कि सरकार ने 26 करोड़ लोगों का जन धन खाता खुलवाया। उन्होंने आगे कहा कि सरकार ने महिला उद्यमियों को आगे बढ़ाने का काम किया। प्रणब ने आगे कहा कि सरकार ने गरीबों के जीवन की गुणवत्ता में सुधार के लिए कई कदम उठाए हैं जिसमें गांवों में बैंकिंग को बढ़ावा देने के लिए नए बैंक लाइसेंस दिए गए, ग्राम ज्योति योजना से गांवों का अंधेरा दूर किया, लोगों को घर दिए और जीने का एक सपना दिया।